Transilvania Smart City, cartierul din Cluj cu heliport, telegondolă și drone în loc de curieri. Cât costă o locuință.
Proiectul imobiliar va cuprinde 10.000 de apartamente, școli, heliport și telegondolă. Lucrările încep în luna mai, dar zeci de oameni și-au rezervat deja o locuință. Transilvania Smart City va fi construit în cartierul Someșeni din Cluj pe 35 de hectare.
Cluj-Napoca face tot posibilul ca să își merite renumele de cel mai "smart" oraș din România. Aici se construiește un cartier care te va lăsa cu gura căscată. Aici vei găsi, printre altele, un heliport, o telegondolă, iar în loc de curieri vei avea drone. Proiectul Transilvania Smart City, care costă peste 700 de milioane de euro, este abia la început, dar asta nu i-a oprit pe clujeni să rezerve deja locuințe acolo"Vom avea stație de tren metropolitan și stație de metrou, plus heliport. Prețurile imobilelor diferă. Ne situăm undeva la 1.500 de euro pe metrul pătrat", a spus Cosmina Moldovan, director de vânzări."Tu poți să fii la muncă și de la muncă prin intermediul unei aplicații să poți să gestionezi tot ce ține de partea de apartament. Vom avea posibilitate de car sharing, bike sharing, telegondolă care va face legătura dintre aeroport și ansamblul imobiliar", a spus Ștefan Berciu, acționar.